উইকিপিডিয়া আলোচনা:উইকিপ্রকল্প বাংলাদেশের স্বাধীনতা যুদ্ধ

message: ইতিমধ্যে সচলায়তন ব্লগ, WCSF, মুক্তিযুদ্ধ যাদুঘর এবং উইকিপিডিয়ানদের সম্মিলিত উদ্যোগে উইকিযুদ্ধ নামে উইকিপিডিয়াতে (বাংলা এবং ইংরেজী) মুক্তিযুদ্ধ বিষয়ক নিবন্ধ তৈরি এবং মানোন্নয়নের জন্য একটি প্রকল্প হাতে নেওয়া হয়েছে। এই প্রকল্পে ব্লগার ছাড়াও অন্যান্যদের বেশ সাড়া পাওয়া গেছে এবং এর আওতায় ইতোমধ্যে মুক্তিযুদ্ধ সম্পর্কিত নিবন্ধগুলোর বেশ কিছু উন্নয়ন করা হয়েছে এবং সামনে আরও করা হবে হলে আশা করা যায়। এ প্রকল্পের আওতায় মুক্তিযুদ্ধের স্মৃতি বিজরিত বেশ কিছু স্থাপনার ছবিও সংগৃহীত হয়েছে। এ প্রকল্পের জন্য ইতোমধ্যে ফেইসবুকে উইকিযুদ্ধ নামে ফ্যান পেইজ খোলা হয়েছে। বাংলা উইকিপিডিয়াতে মুক্তিযুদ্ধ বিষয়ক নিবন্ধগুলোর সহজে ব্রাউজের লক্ষ্যে প্রবেশদ্বার:বাংলাদেশের স্বাধীনতা যুদ্ধ নামের একটি পোর্টালেরও কাজ চলছে। ফলে প্রকল্প পাতাটি উইকিপিডিয়া:উইকিযুদ্ধ নামে সরিয়ে নেওয়ার অনুরোধ করছি।--বেলায়েত (আলাপ | অবদান) ১৯:৪১, ২২ জানুয়ারি ২০১০ (ইউটিসি)
replies: text: আমি আসলে এই প্রকল্পগুলোর অংশ হিসেবেই এই পাতাটি তৈরি করেছিলাম। কিন্তু উইকিপিডিয়াতে নাম উইকিযুদ্ধ দেয়া ঠিক হবে কিনা বুঝতে পারছিলাম না। এখন ঠিক আছে বুঝতে পারছি। উইকিযুদ্ধ নামে সরিয়ে নিলাম। এই প্রকল্পের মধ্যেই সবকিছু সন্নিবেশ করা সম্ভব। আমি মূলত WCSF এর গুগল গ্রুপের সদস্যদের সুবিধার জন্যই এটা তৈরি করেছি। ইতিমধ্যে সচলায়তনের অনেকেও গ্রুপটিতে যোগ দিচ্ছেন। -- মুহাম্মদ (talk) ২০:২৯, ২২ জানুয়ারি ২০১০ (ইউটিসি)
পাতাটি সরিয়ে নেওয়ার জন্য ধন্যবাদ। যেহেতু প্রকল্পটি উইকিযুদ্ধ নামেই শুরু এবং পরিচিতি পেয়েছে, তাই এই নামটিই ব্র্যান্ডিং করলে করলে খারাপ হবে না।--বেলায়েত (আলাপ | অবদান) ২০:৪২, ২২ জানুয়ারি ২০১০ (ইউটিসি)
replies: text: :এই প্রকল্পের শিরনাম যা উইকিপিডিয়া:উইকিপ্রকল্প বাংলাদেশের স্বাধীনতা যুদ্ধ ঠিকই ছিল, যা বিষয় বস্তুর সঙ্গে সামঞ্জস্যপূর্ণ।বাংলাদেশের স্বাধীনতা যুদ্ধ মানে উইকি যুদ্ধ নয় বা উইকি যুদ্ধ মানে বাংলাদেশের স্বাধীনতা যুদ্ধ নয়। এই ধরনের অযৌক্তিক ক্রিয়া কলাপ কেন করা হচ্ছে জানি না।সচলায়তন ব্লগে রাগিব ভাই "উইকিযুদ্ধ - মুক্তিযুদ্ধের ইতিহাস লেখার সমবেত প্রয়াস" নামের যে প্রচারণা করেছেন তা সচলায়তন ব্লগের ক্ষেত্রে ঠিক হতে পারে,কিন্তু তা উইকি্র প্রকল্পের নামের সঙ্গে ঠিক আসে নাকি তা ভেবে দেখা উচিত।কারন সবাই যদি তাদের দেশের স্বাধীনতা যুদ্ধকে উইকিযুদ্ধ নাম দিয়ে এক একটি উইকি প্রকল্প তৈরি করতে চায় তা হলে ব্যাপারটা কি খুব ভালো হবে? বাংলা উইকিপিডিয়াতে মুক্তিযুদ্ধ বিষয়ক নিবন্ধগুলোর সহজে ব্রাউজের লক্ষ্যে প্রবেশদ্বার:বাংলাদেশের স্বাধীনতা যুদ্ধ নামের একটি পোর্টালেরও কাজ চলছে। ফলে প্রকল্প পাতাটি উইকিপিডিয়া:উইকিযুদ্ধ নামে সরিয়ে নেওয়ার অনুরোধ করছি। প্রকল্পের নাম উইকিপিডিয়া:উইকিপ্রকল্প বাংলাদেশের স্বাধীনতা যুদ্ধ হলে ব্রাউজিংয়ের কি অসুবিধা হবে বোঝা গেলো না ;তাই অনুরোধ অবিলম্বে এই প্রকল্পের নাম আগের অবস্থায় ফিরিয়ে নেওয়া হোক।--জয়ন্ত (আলাপ | অবদান) ১০:০০, ২৩ জানুয়ারি ২০১০ (ইউটিসি)

text: আপত্তি জানানোর কোনো কারণই বোধগম্য হলো না। কারন সবাই যদি তাদের দেশের স্বাধীনতা যুদ্ধকে উইকিযুদ্ধ নাম দিয়ে এক একটি উইকি প্রকল্প তৈরি করতে চায় তা হলে ব্যাপারটা কি খুব ভালো হবে? তাতে অসুবিধা কিসের আমি বুঝলাম না। ভারতীয় নাগরিকেরা যদি তাদের স্বাধীনতাযুদ্ধের নিবন্ধ এই প্রকল্পের আওতায় করতে চায় তাতে কারও আপত্তি থাকবে বা থাকার কারণতো আমি দেখি না। আমি তো ব্যক্তিগতভাবে এ ব্যাপারে তাদের স্বাগতম জানাবো। আর উইকিযুদ্ধ নামটা কেন ব্যবহার করতে চাই তা তো উপরের বার্তাতে স্পষ্টই উল্লেখ্য করেছে যাতে ভণিতার কোনো সুযোগ নাই। আপত্তি জানানোর কারণটা স্পষ্ট করে বলার অনুরোধ রইলো। আমাদের উদ্দেশ্য উইকিপিডিয়ায় স্বাধীনতা যুদ্ধ বিষয়ক নিবন্ধগুলোর মানোন্নয়ন এবং ইতিহাসের সঠিক সংকলন। সেখানে কেউ যদি তাদের স্বাধীনতার ইতিহাসের সঠিক সংকলনে এ প্রকল্পের মাধ্যমে শুরু করতে চান তাতে তো এই প্রকল্পেরই শক্তিবৃদ্ধি হবে। আর উইকিপিডিয়ার সকল প্রকল্পই যে উইকিপিডিয়া থেকেই প্রথম শুরু হবে তাই বা কেন? যে কোনো স্থান থেকেই উইকিপিডিয়ার প্রকল্প শুরু হতে পারে। এমন অনেক প্রকল্প রয়েছে যা একটি প্রকল্পে শুরু হয়েছে এবং পড়ে অন্যান্য প্রকল্পে রেপ্লিকেশন হয়েছে। আপনিও শুরু করুন, তাতে যদি উইকিপিডিয়ার ভাল হয় আমার মনে হয় না কেউ আপত্তি করবে উলটো আপনাকে স্বাগতম জানাবেই বলে আমার দৃঢ় বিশ্বাস।--বেলায়েত (আলাপ | অবদান) ১০:৩২, ২৩ জানুয়ারি ২০১০ (ইউটিসি)
replies: text: :আপত্তির কারনটা  ঠিকঠাকই  বলা হয়েছে আবার  বলছি বাংলাদেশের স্বাধীনতা যুদ্ধ আর উইকিযুদ্ধ একই ভাব প্রকাশ করে না।তাই বাংলাদেশের স্বাধীনতা যুদ্ধ শিরনাম রাখাটাই যুক্তিসঙ্গত বলে আমি মনে করি।ভারতীয় নাগরিকেরা  বা যে কোনো দেশের নাগরিকেরা তাদের দেশের স্বাধীনতা যুদ্ধকে উইকিযুদ্ধ নাম দিলেও আমার আপত্তি আছে। একই বিষয় বিভিন্ন প্রকল্পে থাকতেই পারে সেটা আলাদা ব্যাপার, কিন্তু বাংলাদেশের স্বাধীনতা যুদ্ধকে উইকিযুদ্ধ করলে তা নিশ্চই ঠিক নয়।আপনি যদি উইকিপিডিয়া:যুদ্ধ বলতে চান যাতে নাকি পৃথিবীর সকলযুদ্ধ স্থান পাবে তা হলে তা গ্রহনীয়, কিন্তু এখন উইকিপিডিয়া:উইকিযুদ্ধ পাতায় যা বলা হয়েছে তা নিশ্চই এক জিনিস নয়।--জয়ন্ত (আলাপ | অবদান) ১৩:০৬, ২৩ জানুয়ারি ২০১০ (ইউটিসি)

text: উইকিযুদ্ধ কি ভাব প্রকাশ করে তা পরিস্কার করে বলুন। উইকিযুদ্ধের উদ্দেশ্য সম্পর্কে আমি আগেই বলেছি। বাংলাদেশের স্বাধীনতা যুদ্ধ দিয়ে আমরা বাংলাদেশী উইকিপিডিয়ান এই প্রকল্প শুরু করেছি। বাংলাদেশের স্বাধীনতা যুদ্ধ বিষয়ক নিবন্ধগুলোর মানোন্নয়নের মাধ্যমে বাংলাদেশের স্বাধীনতা যুদ্ধের সঠিক ইতিহাস সংকলনের যে যুদ্ধে বাংলাদেশী উইকিপিডিয়ান এবং ব্লগাররা নেমেছেন তাকেই আমরা উইকিযুদ্ধ বলছি। আর প্রকল্পটির সূচনা বাংলাদেশে বলেই প্রকল্প পাতাতে বাংলাদেশের স্বাধীনতা যুদ্ধ বিষয়ক লেখা রয়েছে। আমি আগেই বলেছি এই প্রকল্পের আওতায় যদি অন্য কোন দেশ তাদের স্বাধীনতার ইতিহাস সংকলনে কাজ শুরু করেন তাহলে তাদেরকে এ প্রকল্পে স্বাগতম। শুধু বাংলা বা ইংরেজী উইকিপিডিয়ায় নয়, আমাদের এই উদাহরণ এবং কর্মপদ্ধতি অনুসরণ করে যদি অন্য কোনো ভাষার উইকিপিডিয়ায় এ প্রকল্প চালু হয় সেখানেও এ প্রকল্প উইকিযুদ্ধ নামেই পরিচিত হতে পারে। অন্যান্য দেশের অংশগ্রহণের মাধ্যমেই বাংলাদেশ থেকে শুরু হওয়া এই প্রকল্প একটি গ্লোবাল প্রজেক্টে পরিণত হতে পারে। এতে যদি উইকিপিডিয়ার ভাল হয় তাতে আপত্তি কেন? বাংলাদেশে উইকিযুদ্ধ শুধুমাত্র উইকিপিডিয়ার মধ্যে সীমাবদ্ধ নাই। আর উইকিপিডিয়ার বাইরে এ প্রকল্পকে আরও জনপ্রিয় করতে এবং উইকি সংশ্লিষ্টতা বোঝাতে উইকি শব্দটির বিকল্প নাই।আর উইকিযুদ্ধ কেবল মাত্র যুদ্ধ বিষয়ক একটি প্রকল্প নয়, যেখানে শুধু যুদ্ধের ইতিহাস সংকলন করা হয়। এর সাথে রয়েছে ট্রোলার এবং স্বাধীনতা যুদ্ধ বিরোধী চক্রের মিথ্যা তথ্যের সমারহকে উপযুক্ত তথ্যসূত্রের ভিত্তিতে উইকিপিডিয়া থেকে হটিয়ে সত্য প্রতিষ্ঠা করা এবং নিবন্ধের রক্ষণাবেক্ষণ করা। যে কাজটি এক ধরনের যুদ্ধ করার সামিল। উইকিযুদ্ধ শব্দটি যথেষ্ট আকর্ষণীয়, এবং শব্দটি উইকিপিডিয়ান এবং ব্লগারদের মধ্যে এ প্রকল্পে কাজ করার জন্য অন্যরকম অনুপ্রেরণা যুগিয়েছে, এ কারণে এ নামটি পছন্দ করা হয়েছে। আর এখানে উইকি শব্দটি শুধু উইকিপিডিয়ার কথাই প্রকাশ করছে না এটি উইকিমিডিয়ার অন্যান্য প্রকল্পকেও বোঝায়। কারণ কমন্সে আমরা রাখছি বাংলাদেশের স্বাধীনতা যুদ্ধ বিষয়ক ছবি, উইকিসংকলনে রাখছি এ বিষয়ক বিভিন্ন দলিলাদি। আগেই বলেছি প্রকল্পটি বাংলাদেশে শুরু হয়েছে বাংলাদেশের স্বাধীনতা যুদ্ধ বিষয়ক নিবন্ধগুলো নিয়ে। তাই এটি প্রাথমিকভাবে বাংলাদেশের স্বাধীনতা যুদ্ধকে লক্ষ্য করেই করা হয়েছে। যার ফলে প্রকল্প পাতায় বাংলাদেশের স্বাধীনতা যুদ্ধ সম্পর্কিত লেখাই দেখা যাওয়াটা স্বাভাবিক। যদি অন্য কোনো দেশ তাদের স্বাধীনতার ইতিহাস সংকলনে ঐ দেশে এ প্রকল্প শুরু করেন তখনই না প্রশ্ন আসবে কি লেখা আছে বা কি লেখা উচিত। তখন না হয় সে বিষয়ে পরামর্শ দেওয়া যেতে। কিন্তু প্রকল্পে অংশ না নিয়ে, এ রকমের কোনো প্রকল্প চালু না করে, প্রকল্পের শিরোনামের যথাযথতা নিয়ে প্রশ্ন তোলা, দূর থেকে অহেতুক বিরোধীতা করা ছাড়া আর কিছুই নয়। তাই অনুরোধ করবো যৌক্তিক এবং গঠনমূলক মন্তব্য করে আমাদের সহায়তা করুন। যাতে আমরা একটি উদাহরণ তৈরি করতে পারি। আমাদের উদাহরণ অনুসরণ করে যেন অন্যান্য ভাষার প্রকল্পেও অন্যান্য দেশের উইকিপিডিয়ানরা তাদের দেশের স্বাধীনতা যুদ্ধের ইতিহাসকে সঠিক ভাবে সংকলন করতে পারেন, যা উইকিপিডিয়ার উন্নয়নেও বিশেষ ভূমিকা পালন করবে। উইকিপিডিয়ার উন্নতি সহযোগিতায়, বিরোধীতায় নয়।--বেলায়েত (আলাপ | অবদান) ১৬:৫০, ২৩ জানুয়ারি ২০১০ (ইউটিসি)
replies: text: :বেলায়েত ভাই আপনার প্রশ্ন "উইকিযুদ্ধ কি ভাব প্রকাশ করে?" এর উত্তর হল :en:Wikipedia:WikiWar--সপ্তর্ষি(আলাপ | অবদান) ১৭:৪৯, ২৩ জানুয়ারি ২০১০ (ইউটিসি)
replies: text: ::যাঁরা নতুন ব্যবহারকারী তাঁদের কিছু সহজ জিনিষ শেখাতে লাগে। যেমন "রাষ্ট্রপতি" লিখলে অন্য দেশের লোক পড়ে বুঝতে অসুবিধে হতে পারে। তাই জন্য "অমুক দেশের রাষ্ট্রপতি"- লেখা প্রয়োজন। কিন্তু বেলায়েত ভাই একজন অভিজ্ঞ প্রশাসক এরকম ভুল করতে অন্যদের উৎসাহিত করছেন দেখলে আপনার নিজের ভাষায় বলা যেতে পারত "হতাশাজনক"। তবে আমি হতাশাপন্থী নই। আশা করি আবাগমূলক উদ্দেশ্যের বদলে যুক্তি সহজে বুঝেও না বোঝার মত ভুল করবেন না। সাময়িক ভুল সকলেরই হতে পারে। স্বীকার করতে লজ্জার কিছু আছে কি? মুহাম্মদভাই প্রথমে ঠিকই ভেবেছিলেন।--সপ্তর্ষি(আলাপ | অবদান) ১৮:০২, ২৩ জানুয়ারি ২০১০ (ইউটিসি)

text: সপ্তর্ষিদা, আমাকে তো রোবট বানিয়ে দিলেন। আমি কি করবো কি করবো না, বুঝে কি করবো, না বুঝে কি করবো সবই তো বলে দিলেন। স্বীকার করছি (স্বীকার করতে লজ্জার কিছু নাই) ইংরেজী উইকিপিডিয়ার :en:Wikipedia:WikiWar পাতাটি আমার কখনও চোখেই পড়েনি। এখানে বিবাদের ছোট ছোট যে ঘটনা বাংলা উইকিপিডিয়াতে ঘটেছে তা একজন নিয়মিত প্রশাসক হিসেবে খুব কাছ ত থেকে নজরে রেখেছি এবং সফলতার সাথেই বিবাদ মিমাংসা করতে পেরেছি। ফলে এ ধরনের কোনো প্রকল্প বাংলা উইকিপিডিয়াতে খুলতে হতে পারে, আমার চিন্তাতেই আসেনি।

text: প্রথমত, ইংরেজী উইকিপিডিয়াতে ইংরেজী শব্দ কোনো এক (অগুরুত্বপূর্ণ এবং যা উইকিপিডিয়ার মূল উদ্দেশ্য নয় এমন সম্পর্কিত) পাতায়  ব্যবহৃত হয়েছে বলে অন্য ভাষার উইকিপিডিয়াতে নিবন্ধ উন্নয়ন সম্পর্কিত কোন প্রকল্পে ঐ ইংরেজী ভাষার শব্দ সমাহারের অনুবাদ ব্যবহার করা যাবে না এমনটা আমার জানা নাই। এ ধরণের কোনো নীতি কোথাও আমার চোখে পড়েনি। দ্বিতীয়ত, ইংরেজী উইকিপিডিয়ার :en:Wikipedia:WikiWar পাতাটি আসলে কিসের পাতা, সেখানে কি লেখা আছে তা বোধ হয় সপ্তর্ষিদা খেয়াল করেননি। এটি উইকিপিডিয়ার নীতিমালা বিষয়ক কোন পাতাও নয়, এটি ইংরেজী উইকিপিডিয়ার বিবাদ মিমাংসা করার একটা অপরিপক্ক ধারণা মাত্র, ইংরেজী উইকিপিডিয়াতে যার কোন ব্যবহার আছে বলে তেমন কোনো নিদর্শন সে পাতায় নেই। এমন কি ধারণাটি সম্পর্কে কোনো আলোচনাও হয়নি পাতার আলাপের পাতায়। ফলে এর গুরুত্ব খুব সহজেই অনুধাবন করা যায়। আমার মনে হয় না একটি আইডিয়া/ধারণা আর একটি প্রকল্পের মধ্যে যে পার্থক্য রয়েছে তা সপ্তর্ষিদা সহ অন্য যারা উইকিযুদ্ধের ব্যাপারে বিরোধীতা করছেন তাদের অজানা। সপ্তর্ষিদা এগুলোন বিবেচনা না করে না ভেবেই শুধুমাত্র বিরোধীতা করার খাতিরে এ পাতাটি জড়িয়ে উইকিযুদ্ধ প্রকল্পের বিরোধিতা করে চলেছেন। সপ্তর্ষিদা আপনাকে হতাশ করার জন্য আমি মোটেও অনুতপ্ত নই। আপনাকে অনুরোধ করবো অনুগ্রহ করে আপনার দেওয়া ইংরেজী উইকিপিডিয়ার পাতাটি পড়ে তার গুরুত্ব অনুধাবন করুন। পাতাটি কিসের এবং কি লেখা আছে তা জানুন। পাতাটি যারা তৈরি করেছে তারা কেন তৈরি করেছে এবং এখন তার কি অবস্থা তা একটু যাচাই করুন। বাংলা উইকিপিডিয়াতে এ ধরনের পাতার প্রয়োজনীয়তা কতটুকু তা বিবেচনা করুন। সর্বশেষে ইংরেজী উইকপিডিয়ার একটি ধারণা :en:Wikipedia:WikiWar আর বাংলা উইকিপিডিয়ার উইকিপিডিয়া:উইকিযুদ্ধ প্রকল্প যার মাধ্যমে সরাসরি উইকিপিডিয়ার অগ্রগতির কথা বলা হচ্ছে, এ পাতা দুটোর মধ্যে যে উইকিযুদ্ধের গুরুত্ব বেশি তা আর বলার অপেক্ষা রাখে না। ফলে :en:Wikipedia:WikiWar পাতার সাথে উইকিপিডিয়া:উইকিযুদ্ধ প্রকল্পের কোন সম্পর্ক বা কোন আলোচনাই হতে পারে না। উইকিপিডিয়ায় নিবন্ধের মানোন্নয়নের চেয়ে গুরুত্বপূর্ণ আর কিছু আছে কি? আর মুহাম্মদ ভাই আগেও ঠিকই বুঝেছিলেন, পরে আরও ভালভাবে ব্যাপারটি ধরতে পেরেছেন, আশা করি অন্যরাও পারবেন।--বেলায়েত (আলাপ | অবদান) ১৯:২৩, ২৩ জানুয়ারি ২০১০ (ইউটিসি)
replies: text: : না বেলায়েত ভাই, এখন আবার আমাকে মত পাল্টাতে হচ্ছে। এখন মনে হচ্ছে, আসলেই "উইকিযুদ্ধ" নামটা রাখা ঠিক হবে না। এর দ্বারা সুনির্দিষ্ট কোন ধারণা পাওয়া যায় না। "উইকিপ্রকল্প বাংলাদেশের স্বাধীনতা যুদ্ধ" একটা self-explanatory টার্ম, প্রকল্পগুলোর নাম এমনই হওয়া উচিত। উইকিযুদ্ধ নাম দিলে তার ব্যাখ্যার জন্য আবার ভূমিকা টানতে হবে। আরেকটা ব্যাপার, উইকিযুদ্ধ বাংলা ব্লগিং জগতের একটি প্রয়াস। কিন্তু উইকিপিডিয়ার এই প্রকল্পে কিন্তু শুধুমাত্র সচলায়তনের উইকিযুদ্ধের সদস্যরাই কাজ করবেন না। আমি সচলায়তন এবং WCSF উভয়ের পক্ষ থেকেই এখানে কাজ করতে আগ্রহী। আমার কাছে মনে হচ্ছে পূর্বের নামটাই ঠিক ছিল এবং সেটা সবার কাছে গ্রহণযোগ্যতা পাওয়ার উপযোগী। কারণ অনেকেই এখানে কাজ করবেন, সবাইকে উইকিযুদ্ধের সদস্য হতে হবে এমনটা ভাবার কারণ নেই। এমনও অনেকে থাকতে পারেন যাদের উইকিযুদ্ধ নামটিই পছন্দ হয় নি। এই আলোচনা পাতায় ৪ জন মন্তব্য করলেন যার মধ্যে ১ জন উইকিযুদ্ধের পক্ষে এবং ৩ জন পূর্বের নামটির পক্ষে। সে হিসেবে এখন পর্যন্ত পূর্বের নামের দিকেই পাল্লা ভারী। তারপরও আরেকটু আলোচনার অবকাশ রাখছি। আপনারা আবারও মতামত জানান। শেষতক গণতন্ত্র সব ঠিক করবে। -- মুহাম্মদ (talk) ২০:০২, ২৩ জানুয়ারি ২০১০ (ইউটিসি)

text: উইকিযুদ্ধ বাংলা ব্লগিং জগতের একটি প্রয়াস এ কথাটি কিন্তু মোটেও ঠিক নয়। বাংলা ব্লগের উইকিপিডিয়ানদেরই করা আহ্বানে কিন্তু ব্লগকে সমৃদ্ধ করার কথা বলা হয় নি, ওখানে কিন্তু উইকিপিডিয়াকে সমৃদ্ধ করার কথাই বলা হয়েছে। আর উইকিযুদ্ধ কিন্তু একজন উইকিপিডিয়ানের দেওয়া নাম। আপনি ব্লগারদের কেন এখানে আলাদা করা হচ্ছে? উইকিপিডিয়ায় কিন্তু এই সাইটের ব্লগার, ঐ সাইটের ব্লগার এমন কোন ভেদাভেদ নেই। উইকিপিডিয়ার সমৃদ্ধি এবং অগ্রগতিতে অবদানকারীর ভেদাভেদ করাও উচিত নয়। এমন কিছু নতুন করে শুরু করাটাও উচিত হবে না। আমরা যারা উইকিপিডিয়ায় অবদানকারীর সংখ্যা বাড়াতে প্রচার প্রচারণায় জড়িত আমরা কিন্তু কিন্তু ব্লগারদেরই উইকিপিডিয়াতে কাজ করতে উদ্বুদ্ধ করি। ব্লগাররাই কিন্তু বাংলা উইকিপিডিয়ার অবদানকারীর একটি বড় অংশ এবং ভবিষ্যতেও বাংলা ব্লগ বাংলা উইকিপিডিয়ার অবদানকারীর সংখ্যা বাড়াতে একটি সম্ভবনাময় ক্ষেত্র। সেখানে ব্লগারদের আলাদা করে দেখার কোনো অবকাশ নেই, আর তাতে ব্লগিং জগৎ বলে আলাদা জগৎ বলে আলাদা করা উচিত নয়। উইকিপিডিয়ান হিসেবে এমন ধারণা পোষণ করাটা উইকিপিডিয়ার জন্য ভাল কিছু বয়ে আনবে না। আর একই কাজের জন্য একাধিক উইকিপ্রকল্প থাকা যাবে না বা সবাইকে একই প্রকল্পে যোগ দিয়ে কাজ করতে হবে বা যোগ না দিয়ে কাজ করা যাবে না তেমন কোনো বাধ্যবাধকতা নেই সে কথা সত্যি, তবে এ ধরনের গুরুত্বপূর্ণ এবং জাতীয় বিষয়ে যে ঐক্যবদ্ধভাবে এবং সকলে এক হয়ে কাজ করা সম্ভব হয়নি, সে কথাই প্রকাশ পাবে। এখানে আলোচনা হয়েছে, পক্ষে বিপক্ষে যুক্তি তর্ক হয়েছে। এখানে ভোট গ্রহণ হয়নি, যে পাল্লা ভারীর প্রশ্ন আসবে। বিষয়টি ভোটাভুটির নয়, বিষয়টি যুক্তির এবং আলোচনার। উইকিপিডিয়াতেও ভোটাভুটির চেয়ে আলোচনাকেই প্রাধান্য দেয়। এখানে যারা মত প্রকাশ করেছেন তাদের অনেকেরই এ প্রকল্পের মূল বিষয়টিতে (বাংলাদেশের স্বাধীনতা যুদ্ধ) আগ্রহ নেই। আমি নিশ্চিত নই প্রকল্পের নাম যা ই রাখা হোক না কেন কোন ভাবেই তারা এই প্রকল্পে যুক্ত হবেন কিনা বা তাদের এ প্রকল্পে কোন অবদানে আগ্রহ আছে কিনা। আমি আমার উপরের বার্তাতেই খোলাসা করেছি, অগুরুত্বপূর্ণ বিষয় টেনে এনে উইকিপিডিয়ার মূল উদ্দেশ্যকে (ফ্রি কন্টেন্ট তৈরি এবং মানোন্নয়ন) পাশ কাটিয়ে, অন্য কোনো ব্যাপারে গুরুত্বারোপ করা হচ্ছে এবং উইকিপিডিয়ার অগ্রগতি ব্যহত হচ্ছে।--বেলায়েত (আলাপ | অবদান) ০২:৫৬, ২৪ জানুয়ারি ২০১০ (ইউটিসি)
কয়েকদিন কিছুটা অসুস্থতায় উইকি থেকে দূরে ছিলাম। তাই এই আলোচনায় আগে অংশ নিতে পারিনি। আমার ব্যক্তিগত অবস্থান একটু বলি। এই মন্তব্যটিতে আমি একজন সাধারণ উইকিপিডিয়ান হিসাবে মন্তব্য করছি (অর্থাৎ উইকিতে আমার কোনো পদের বা কাজের কথা পুরোপুরি বাদ দিয়ে)। "উইকিযুদ্ধ" নামটি আমি আমার একটি ব্লগ পোস্টে অবতারণা করি। এটিকে একটি proper noun হিসাবেই সবাই নিচ্ছেন বলে আমার বিশ্বাস (ছিলো)। অর্থাৎ একটি সুনির্দিষ্ট অর্থে "উইকিযুদ্ধ" লেখার মানে কেউ "উইকিতে বসে যে যুদ্ধ= সমাস বলে, উইকিযুদ্ধ" এমন ধরবেন, তা ভাবছিনা/ভাবিনি। 
ব্লগে "উইকিযুদ্ধ" টার্মটি ব্যবহার নিয়ে আমার মাঝে কোনো দ্বিধা নেই। কারণ যে অর্থে যে পরিপ্রেক্ষিতে এই শব্দটি ব্যবহার করেছি, তাতে এর মূল অর্থ নিয়ে কারো মনে বিভ্রান্তির সৃষ্টি হয়নি। বাংলা উইকির বাইরে সামগ্রিক যে প্রয়াস চলছে, তা এই নামেই জনপ্রিয় হচ্ছে। আর এই প্রয়াসের ফলশ্রুতিতে বাংলা উইকিপিডিয়ার কিছু বড় বড় ঐতিহাসিক gap পূর্ণ হচ্ছে, এটা সামগ্রিকভাবেই উইকিপিডিয়ার জন্যই মঙ্গলজনক। উইকিপিডিয়ায় অবদানকারী বাড়াতে প্রচারণার বিকল্প নেই। ৪ বছর পরেও আমাদের নিয়মিত ইউজার মাত্র ৫/৬ জন থাকছে, এটা আমাদের প্রচারণায় ব্যর্থতা হিসাবেই মেনে নিতে হবে। কাজেই ব্লগে হোক, যেকোনো স্থানেই হোক, যেকোনো প্রয়োজনেই হোক, উইকিপিডিয়াতে কর্মীদের টেনে আনতে ক্যাম্পেইন চালাতে আমাদের সচেষ্ট থাকা দরকার। উইকিযুদ্ধ প্রকল্পটি জনমনে ব্যাপক সাড়া দিয়েছে, প্রকাশ্যে না হলেও পরোক্ষভাবে এই বিষয়ে অনেক জনের সাড়া পেয়েছি, এটা বাংলা উইকির জন্য একটা মঙ্গলজনক ব্যাপার। আপনারা সবাই কিন্তু ব্লগে এরকম বিভিন্ন বিষয়ে প্রচারণা চালাতে পারেন। এতে কর্মী কম পেলেও পাঠক পাবেন বিস্তর। 
আমার মনে হয় জয়ন্তদা ও সপ্তর্ষিদার মূল আপত্তিটা হলো জেনেরিক নামটিই এখানে প্রজেক্টের নাম হিসাবে ব্যবহৃত হওয়ায়। উইকিযুদ্ধ নামটি ব্লগ ও অন্যত্র এই কাজের জন্য সবাই ব্যবহার করছেন। প্রশ্ন হলো, উইকিপ্রজেক্টের নামেও কি এটা থাকবে কি না। আমি এই ক্ষেত্রে নির্দিষ্ট কোনো মত প্রকাশ করছি না, কারণ আমার কাছে end result টাই গুরুত্বপূর্ণ। উইকিযুদ্ধ আমার ব্যক্তিগত দৃষ্টিতে একটি ব্র্যান্ড, যার প্রথম ব্যবহার একটি সুনির্দিষ্ট অর্থেই হয়েছে। আপার্টহাইট শব্দটি যেমন আক্ষরিক অর্থে জাতিগত ভেদাভেদ বোঝালেও প্রায়োগিক কারণে দক্ষিণ আফ্রিকার বর্ণবাদকেই সুনির্দিষ্ট করে বোঝায়, তেমনি উইকিযুদ্ধ ব্র্যান্ডটিও একটি নির্দিষ্ট কাজের জন্য প্রযোজ্য হতে পারে। তবে এই ব্যাপারে যদি ব্যাপক বিভ্রান্তি থাকে যেমনটি জয়ন্তদা ও সপ্তর্ষিদা বলেছেন, তাহলে "বাংলাদেশের স্বাধীনতা যুদ্ধ" নামেও প্রকল্পটি হতে পারে। নামে নয়, কাজেই পরিচয় হবে। যাহোক, সাধারণ উইকিপিডিয়ান হিসাবে আমার বক্তব্য ও অবস্থানটি পেশ করলাম। এবারে ৪ বছরের অভিজ্ঞ বাংলা উইকিপিডিয়ান হিসাবে কেবল মুহাম্মদকে একটাই পয়েন্টে শুধরে দেই -- উইকিতে আসলে গণতন্ত্রের বদলে যৌক্তিক ঐক্যমত তন্ত্র চলে। সবাই ভালো থাকুন। সম্ভাব্য নাম নিয়ে আলোচনা চালিয়ে যান। ধন্যবাদ। --রাগিব (আলাপ | অবদান) ০৭:১৪, ২৪ জানুয়ারি ২০১০ (ইউটিসি)

text: সরি রাগিব ভাই। আমি গণতন্ত্র বলতে এই যৌক্তিক ঐক্যমত ই বুঝিয়েছিলাম। যাহোক, আমি এখনও "বাংলাদেশের স্বাধীনতা যুদ্ধ" নামের পক্ষে। কারণ আমি কোনভাবেই উইকিযুদ্ধ নামটাকে রিলেট করতে পারছি না। উইকিযুদ্ধ যেকোন কাজের জন্য হতে পারে। উইকিতে ধর্মের নৃবৈজ্ঞানিক উৎস অনুসন্ধান এবং দর্শন বিষয়ক নিবন্ধ উন্নয়নের জন্যও কেউ যুদ্ধ শুরু করতে পারেন, আরও অনেক অনেক বিতর্কিত বিষয় আছে যা নিয়ে উইকিযুদ্ধ তথা উইকির মাধ্যমে যুদ্ধ শুরু করা যেতে পারে, যদিও উইকির নীতিমালা অনুসারে যুদ্ধ টার্মটা বাতিল হয়ে যায়। উইকিতে যুদ্ধের কোন অবকাশ নেই। যদি উইকিযুদ্ধ টার্মটা মেনেও নেই তাহলেও, আমি সেটাকে কেবল বাংলাদেশের স্বাধীনতা যুদ্ধের জন্য বরাদ্দ করতে রাজি নই। তাছাড়া উইকিযুদ্ধ নামটাতেই আমার আপত্তি আছে। আমার মনে হচ্ছে শব্দ হিসেবেই উইকিযুদ্ধ টার্মটা উইকির নীতিমালা বিরোধী। উইকিতে নিবন্ধ সৃষ্টির জোয়ার শুরু হতে পারে, অভ্যুত্থানও ঘটতে পারে, কিন্তু যুদ্ধ ঠিক মনে হচ্ছে না। আমার যৌক্তিক মতটাই বললাম। যৌক্তিক ঐক্যমত যা আসবে তা-ই মেনে নেব। কিন্তু উইকিযুদ্ধ টার্মটা থাকলে আমার কেমন জানি খটকা লাগবে, আজীবন। -- মুহাম্মদ (talk) ১৩:০৮, ২৪ জানুয়ারি ২০১০ (ইউটিসি)
replies: text: :এই আলোচনাটা ব্যক্তিগত আক্রমনের প্রর্যায়ে না নিয়ে গেলেও চলতো। বেলায়েত ভাইয়ের কিছু ব্যক্তিগত আক্রমনে আমি হতাশ বা ব্যথিত। এখন বুঝছি বেলায়েত ভাই একটু বেশি মাত্রায় আবেগপ্রবন, যুক্তির পাল্লা কমতে শুরু করলেই ব্যক্তিগত আক্রমনের মাত্রা বাড়িয়ে দেন। দুঃক্ষের বিষয় উনি উইকিতে অনেক অভিজ্ঞ।"কিন্তু প্রকল্পে অংশ না নিয়ে, এ রকমের কোনো প্রকল্প চালু না করে, প্রকল্পের শিরোনামের যথাযথতা নিয়ে প্রশ্ন তোলা, দূর থেকে অহেতুক বিরোধীতা করা ছাড়া আর কিছুই নয়।" বা "এখানে যারা মত প্রকাশ করেছেন তাদের অনেকেরই এ প্রকল্পের মূল বিষয়টিতে (বাংলাদেশের স্বাধীনতা যুদ্ধ) আগ্রহ নেই। আমি নিশ্চিত নই প্রকল্পের নাম যা ই রাখা হোক না কেন কোন ভাবেই তারা এই প্রকল্পে যুক্ত হবেন কিনা বা তাদের এ প্রকল্পে কোন অবদানে আগ্রহ আছে কিনা।" এই ধরনের মন্তব্যগুলি না করলেই পারতেন,এবার কি বেলায়েত ভাইয়ের কাছে আমাদের কাজের হিসাব দিতে হবে নাকি, কে কতোটা কাজ করলো, প্রকল্পে এলেন কি এলেন না, কোথায় মন্তব্য রাখবো কি রাখবো না? অবশ্য বয়স বাড়ার সাথে সাথে মানুষের ম্যাচুরিটি আসে, আমি আশা রাখি বেলায়েত ভাইয়ের সেই ম্যাচুরিটি একদিন আসবে, এতোদিন কাজ করার পর যদি এই ভাবে জবাব্দিহি করে বেড়াতে হয় সেটা খুব দুঃক্ষের ও হতাশাজনক।যাই হোক মানুষের ব্যবহারই মানুষের পরিচয়।
উইকিযুদ্ধ বলতে আমি কি বুঝি বা আমি এখানে আমার অবস্থানটা আরও একটু পরিস্কার করে বলি। বেলায়েত ভাই বা রাগিব ভাই উইকির বাইরে যে উইকির প্রচারণা করছেন বা এই ব্যাপারে তাদের অবদান নমস্য। তাদের  প্রচারণায় আরও আরও বাংলা উইকিপিডিয়ান আসুক এটা আমিও চাই। যদি না ভুল বুঝে থাকি, আমার কাছে এটা উইকিযুদ্ধ।আরও আরও বাংলা উইকিপিডিয়ান এসে আরও আরও বাংলা উইকিপিডিয়াকে ভরিয়ে তোলার যে যুদ্ধ সেটাই উইকিযুদ্ধ। আমি মনে করি কোনো বাঙালি বা যে কেউ  বাংলা উইকিপিডিয়াইয় একটা বানান ভুল ঠিক করলেও তিনি এই উইকিযুদ্ধে সামিল হলেন। সেই হিসাবে উইকিযুদ্ধ নামক প্রকল্প পাতা থাকাটা কোনো অন্যায় নয়, অর্থাৎ উইকিযুদ্ধ  নামক স্বতন্ত্র প্রকল্প পাতা থাকবে যাতে উইকির বাইরে যে  উইকিযুদ্ধ চলছে তার কথা বা সেই সম্পর্কিত আলোচনা বা আরও কিছু থাকতে পারে। আমি আপত্তি করছি, আর একটু নির্দিষ্ট করে বললে, বাংলাদেশের স্বাধীনতা যুদ্ধ প্রকল্পকে  উইকিযুদ্ধ প্রকল্পে সরানোতে। বাংলাদেশের স্বাধীনতা যুদ্ধ ও উইকিযুদ্ধ দুটি ভিন্ন প্রকল্প থাকলে আমার আপত্তি নেই। উইকি বাইরে যে উইকিযুদ্ধ চলছে সেটাকে আগেও স্বাগত জানিয়েছি আবারও জানাচ্ছি।তাই আবারও অনুরোধ করছি এটাকে আগের নামে ফিরিয়ে নেওয়া হোক ও পরে উইকিযুদ্ধ নামক প্রকল্প পাতা তৈরি করে নির্দিষ্ট সেই বিষয় নিয়ে লেখা হোক।--জয়ন্ত (আলাপ | অবদান) ১৪:০১, ২৪ জানুয়ারি ২০১০ (ইউটিসি)

text: জয়ন্তদা, যে পয়েন্টটি নিয়ে আপনার আপত্তি রয়েছে সে সম্পর্কে আমি আগেই পরিস্কার করেছি। যেহেতু প্রকল্পটি প্রাথমিক ভাবে একটি নির্দিষ্ট বিষয় নিয়ে শুরু হয়েছিল। ফলে ঐ বিষয়টির ব্যাপারে লক্ষ্য রেখেই প্রথমে পাতাটি তৈরি হয়েছিল। অন্য কোনো বিষয় নিয়ে যদি কেউ এগিয়ে আসেন এবং উইকিযুদ্ধ নামে তারা ঐ বিষয়টি নিয়ে কাজ করতে আগ্রহী হয়, তখনই না পাতায় কি লেখা হয়েছে তার পরিবর্তনের পরামর্শ আসবে। যদি এমন কোন আগ্রহী এগিয়ে না ই আসেন তাহলে কেন কোনো বিষয়ে পাতায় লেখার ব্যাপারে আপত্তি থাকবে? আমি উপরেই বলেছি শুধু বাংলাদেশের স্বাধীনতা যুদ্ধ নয় এটি যদি আরও কোনো যুদ্ধ বা নিদির্ষ্ট বিষয় নিয়ে কেউ কাজ করতে প্রকল্প, পরিকল্পনা এবং কাজ শুরু করেন এবং তা যদি উইকিযুদ্ধের সাথে সম্পৃক্ত করে ঐ নামেই করতে চান তাহলে তাদের স্বাগতম। এমন নতুন উদ্যোগ এলেই না পাতায় তা উপস্থাপন করা হবে। তখন পাতার লেখাও সবার পরামর্শে পরিবর্তন করা যাবে। প্রতিটি বিষয়কে তখন আলাদা আলাদা উপপাতা করেও করা যেতে পারে।  কিন্তু তেমন কোনো উদ্যোগ যদি না থাকে তাহলে বাংলাদেশের স্বাধীনতা যুদ্ধ বিষয়টি নিয়ে যে উদ্যোগ শুরু হয়েছে তার বিরোধীতা কেন? একাধিক বিষয় এলেই না তাতে বিষয়গুলো তালিকা করার দরকার হবে। অনুরোধ থাকবে একই রকম কোন উদ্যোগ নিন, কাজ শুরু করুন এবং আপনার উদ্যোগের কর্মপন্থা, পরিকল্পনা নিয়ে পাতা খুলুন। অথবা অন্য কোনো আগ্রহী যদি এগিয়ে আসে। তখন উইকিযুদ্ধ পাতাকে সবাইকে নিয়েই নতুন করে সাজানো হবে।--বেলায়েত (আলাপ | অবদান) ১৬:০৬, ২৪ জানুয়ারি ২০১০ (ইউটিসি)
replies: text: : হলো না। আমার এই প্রকল্প তৈরির উদ্দেশ্য ছিল কেবল এবং কেবলই বাংলাদেশের স্বাধীনতা যুদ্ধ নিয়ে কাজ করা। এখন উইকিযুদ্ধ নাম থাকার কারণে যদি অন্য কোন যুদ্ধ নিয়েও এই প্রকল্পে কাজ শুরু হয় তাহলে এই প্রকল্পে যারা আছেন তাদের সবার জন্যই বিশাল ঝামেলা হয়ে যাবে। ইন্টিগ্রেট করা কঠিন হয়ে যাবে। ডেডিকেটেড প্রকল্প চাই। তাছাড়া উইকিপিডিয়ার মধ্যকার বিবাদ নিরসনের জন্যই "উইকিযুদ্ধ" নামটা সবচেয়ে পারফেক্ট যা ইংরেজি উইকিপিডিয়াতে আছে। এই প্রকল্পের প্রয়োজন এখন হয়তো বাংলা উইকিতে নেই, তাই বলে ভবিষ্যতের সুযোগটাকে চিরতরে বন্ধ করে দেব? কেন শুধু শুধু এই নাম নিয়ে এতো ঝামেলা? শিউরিটি দিতে পারি "বাংলাদেশের স্বাধীনতা যুদ্ধ" নাম রাখলে একজন লোকও কম পাব না। যাদের কাজ করার আগ্রহ আছে তারা ইতিমধ্যে যোগ দিয়েই দিয়েছেন। পাবলিসিটিতে কোনই সমস্যা হবে না। অনুরোধ করছি "বাংলাদেশের স্বাধীনতা যুদ্ধ" নামের সমর্থনে সবাইকে একত্রিত হতে। তাছাড়া উইকিযুদ্ধ নামে সব জায়গায় প্রচারণা হোক, কোন অসুবিধা তো নেই। তাদেরকে জানানো হোক যে এই প্রকল্পে কাজ করতে হলে "উইকিপ্রকল্প বাংলাদেশের স্বাধীনতা যুদ্ধ" পাতায় যেতে হবে। -- মুহাম্মদ (talk) ১৭:৫৪, ২৪ জানুয়ারি ২০১০ (ইউটিসি)

message: আমি উপরের আলোচনার মূল পয়েন্টগুলো তুলে ধরছি --
উইকিযুদ্ধ নামের সুবিধা
* সুপরিচিত অফ-উইকি ব্র্যান্ডিং, যা ফেইসবুক সহ অন্যত্র প্রচুর মানুষ জানে ইতিমধ্যেই।
* অফ-উইকি প্রকল্প চলছে এই নামেই।
* এই নামে আর কোনো প্রজেক্ট নেই ...
উইকিযুদ্ধ নামের অসুবিধা
* উইকিপিডিয়ার যেহেতু কেবল বাংলাদেশ বা কেবল ভারতেই সীমাবদ্ধ নয়, সেখানে বাংলাদেশের স্বাধীনতা যুদ্ধের উপরে প্রকল্পের এই নামকরণটি বিভ্রান্তির সৃষ্টি করতে পারে।
* আবার বিভিন্ন দেশের যুদ্ধকে এই প্রকল্পের অধীনে আনলে তা অফ-উইকি প্রকল্পটির সবাইকে বিভ্রান্ত করতে পারে।
এসব বিচারে আপাতত মনে হয় পূর্বতন নামটিই ("বাংলাদেশের স্বাধীনতা যুদ্ধ") সুনির্দিষ্ট ও বিভ্রান্তি-নিরসণকারী হবে। উইকিতে কোনো কিছুই অলংঘ্যনীয় বা অপরিবর্তনীয় নয় (যাচাইযোগ্যতা বাদে :) ), কাজেই নাম আবারও পাল্টাতে সমস্যা নেই। মুহাম্মদের সাথে আমিও একমত, বৃহত্তর প্রজেক্টে আগ্রহী ব্যক্তিদের হয়তো এই নামকরণ নিয়ে মাথাব্যথা নেই। কেবল একটি শর্টকাট (যেমন WP:BDWIKIWAR ) সবার মাঝে বিতরণ করা যেতে পারে, যা এই প্রকল্পটির যখন যে নামে থাকে সেই নামের পাতায় নিয়ে যাবে। 
নামকরণের মতো ছোট বিষয় নিয়ে আসলে আমরা এখানে অনেক বেশি সময় ব্যয় করে ফেলছি, তাই ব্যাপারটার এখানেই মিটমাট হয়ে যাক। প্রচুর কাজ পড়ে আছে ... --রাগিব (আলাপ | অবদান) ২০:২৮, ২৪ জানুয়ারি ২০১০ (ইউটিসি)
thread_title: মূল পয়েন্ট

message: ব্যাপারটাকে অন্যন্য বিষয়ের সাথে গুলিয়ে ফেলা হচ্ছে, মাঝে মাঝে মনে হচ্ছে পাথরের উপর মাথা ঠুকছি। আমি যতদূর ভবিষ্যত দেখতে পাচ্ছি  উইকিযুদ্ধ  নামক কোনো প্রকল্প তৈরি করার প্রয়োজন আছে বলে মনে হয় না। কারণ ধরা যাক উগন্ডার স্বাধীনতা আন্দোলনকে আমি উইকিযুদ্ধ নামক প্রকল্প করতে চাই না। আবার উগন্ডার স্বাধীনতা আন্দোলনকে কেউ উইকিযুদ্ধ নামক প্রকল্প করতে চায়, আমি তাকে বাধা দিতে পারবো না, কারন সেক্ষত্রে তিনি এই উদাহরনটা টেনে আনবেন। জানি না আমি যদি ইংরেজি উইকির  বাংলাদেশের স্বাধীনতা যুদ্ধ প্রকল্প পাতাকে উইকিযুদ্ধে সরাতে চাই সেটা করতে পারবো কিনা। বা বাংলাদেশ প্রকল্পকে অন্য কোনো অদ্ভুত নামে সরাতে পারবো কিনা জানি না, বা এই ভাবে সরানো যায় কিনা জানি না। ধরা যাক উইকিমুক্তি নামে আমি উইকির বাইরে এমনই প্রচারণ চালিয়েছি,যাতে কিনা ভারতের স্বাধীনতা আন্দোলন সম্পর্কে লিখতে অনেক উইকিপিডিয়ান বাংলা ও ইংরেজি উইকিইতে এসেছে ও প্রচারটা জনপ্রিয় হয়েছে। এবার আমি ভারতের স্বাধীনতা আন্দোলনকে উইকিমুক্তি নামে খুব সহজেই সরাতে পারি বা এমন ঘটনা না ঘটলেও সরাতে পারি। এবার আমরা যে কোনো প্রকল্পকে যে কোনো নামেই সরাতে পারি, এটা তার লাইসেন্স হয়ে রইল। আমি এবার উইকিপিডিয়া:উইকিপ্রকল্প চলচ্চিত্র কে উইকিপিডিয়া:উইকিপ্রকল্প যাত্রা তে সরাবো, কারুর কিছু বলার থাকবে না। এই সম্পর্কে আমি আর কোনো মন্তব্য দেব না। এইটাই শেষ। যে ভাবে ব্যাপারটার উপর অযৌক্তিক ভাবে গায়ের জোরে এই নামটি রাখা হচ্ছে, বয়স বাড়ার সাথে আশা করি তিনি বুঝবেন, যেহেতু তিনি এই নামটির প্রস্তাব করেছেন,তিনি সেইটা থেকে পিছিয়ে আসাকে হার-জিতের মত ভাবছেন।ভাবাবেগ দ্বারা চালিত হচ্ছেন যা এই বয়সের যোশ।--জয়ন্ত (আলাপ | অবদান) ১৮:০৫, ২৪ জানুয়ারি ২০১০ (ইউটিসি)
জয়ন্তদা, প্রকল্পের নামকরণ কিন্তু চুড়ান্ত বা অপরিবর্তনীয় নয় মোটেও। এখানে উপরে একটা আলোচনা হচ্ছে, যাতে নামকরণের সমস্যাগুলো আপনারা সুন্দর ভাবে তুলে ধরেছেন। নিজের লেখা যেমন নিজে সমালোচনা করা কঠিন, তেমন যে (অ-উইকি) প্রকল্পের সাথে নিজে জড়িত, সেই প্রকল্পের নামকরণের সমস্যাও আসলে নিজের পক্ষে বোঝা কঠিন। আপনি ও সপ্তর্ষিদা না বললে হয়তো এই দিকগুলো মাথায় আসতোও না। আর এই দিকগুলো তুলে ধরাটা অবশ্যই জরুরি ছিলো। কাজেই এই আলোচনাতে কারোরই উত্তেজিত হওয়া বা মন খারাপ করার দরকার নেই। যুক্তি-তর্ক যেকোনো সমবেত প্রয়াসের জন্যই স্বাস্থ্যকর। --রাগিব (আলাপ | অবদান) ২০:১৮, ২৪ জানুয়ারি ২০১০ (ইউটিসি)
replies: text: উইকিযুদ্ধ নামটা মোটামুটি একটা স্তরে চলে গেছে,মোটামুটি ব্লগ পর্যায়ে ব্র্যান্ডিং ও হয়ে গেছে বলা যায়। কিন্তু আদতে এই নামটা আসলে কাজের সাথে পুরোপুরি সামঞ্জস্যপূর্ন না বলেই আমি মনে করি(যদিও ব্যক্তিগত ভাবে বলব নামটার একটা অবদান আছে। কিন্তু সামষ্টিক চিন্তায় নামটা পছন্দ করতে পারছি না।)। তাই আমার প্রস্তাবনা হল প্রধান শিরোনাম রাখা হোক "বাংলাদেশের স্বাধীনতা যুদ্ধ প্রকল্প" বা এই ধরনের কিছু এবং তারপর "উইকিযুদ্ধ" নামটা এই প্রবন্ধে রিডাইরেক্ট (পুনঃর্নিদেশ) করে দেয়া হোক। তাতে নামকরণের ঝামেলাও মিটবে এবং কেউ যদি উইকিযুদ্ধ নামে প্রকল্পটার খোঁজ করে তবে সে এখানেই পৌছাবে। এতে দুকূলই রক্ষা হবে। এতে তখন আশা করি বর্তমান সমস্যা মিটবে।--তানভী (talk) ০৬:৫৫, ২৫ জানুয়ারি ২০১০ (ইউটিসি)তানভী
thread_title:  উদাহরন হয়ে থাকবে